Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 031 , 05/02/2004 s. 0002 - 0004



Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2004/C 31/02) Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN (x) SMM ( ) Asiakirjan kansallinen numero: - 1. Jäsenvaltion toimivaltainen viranomainen Nimi: Ministero delle Politiche agricole e forestali Osoite: Via XX Settembre, 20 - I-00187 Roma Puhelin (39-06) 481 99 68 Faksi (39-06) 42 01 31 26 Sähköposti: qualita@politiche agricole.it 2. Hakijaryhmittymä 2.1 Nimi: a) Associazione Jonica Olivicoltori - AJO b) Associazione Jonica Produttori Olivicoli - AJPROL 2.2 Osoite: a) Via Duca degli Abruzzi, 37 - I-74100 Taranto b) Via Duca degli Abruzzi, 21 - I-74100 Taranto 2.3 Kokoonpano: Tuottaja/jalostaja (x) muu ( ). 3. Tuotelaji: Rasvat - Ekstra-neitsytoliiviöljy - Luokka 1.5 4. Tavaraerittely (tiivistelmä 4 artiklan 2 kohdan edellytyksistä) 4.1 Nimi: "Terre Tarentine" 4.2 Kuvaus: Ekstra-neitsytoliiviöljy, jolla on seuraavat ominaisuudet: - väri: kellanvihreä - juoksevuus: keskitasoa - maku: hedelmäinen, keskivahvasti karvas ja kevyesti pistävä - arviointipaneelin alin arvosana: 6,5 - enimmäishappopitoisuus ilmaistuna öljyhapon paino-osuutena: ei ylitä 0,6:ta grammaa/100:a grammaa öljyä - peroksidimäärä: <= 12 Meq O2/kg - K232: <= 1,70 - K270: <= 0,15 - linolihappoprosentti: <= 10 % - linoleenihappoprosentti: <= 0,6 % - öljyhappoprosentti: >= 70 % - kampesterolipitoisuus: <= 3,3 % - trilinoleiinihappoprosentti: <= 0,2 %. 4.3 Maantieteellinen alue: "Terre Tarentine" -ekstra-neitsytoliiviöljyn valmistukseen tarkoitettujen oliivien tuotanto- ja jalostusalue kattaa kokonaan Taranton provinssiin kuuluvien kuntien hallinnollisen alueen: Taranton kunnan alue, jonka tunniste rekisterissä on "A"-kirjain, Ginosa, Laterza, Castellaneta, Palagianello, Palagiano, Mottola, Massafra, Crispiano, Statte, Martina Franca, Monteiasi ja Montemesola. 4.4 Alkuperätodisteet: Kyseisellä alueella on harjoitettu oliivinviljelyä jo 8000 vuoden ajan (M. Moscardino: "Il museo paleontologico di Maglie e la civiltà premessapica", Bari 1965, s. 12), mutta ensimmäisinä sitä alkoivat varmasti harjoittaa luultavasti illyrialaista alkuperää olevat messapialaiset, jotka asettuivat asumaan seudulle ensimmäisellä vuosituhannella eKr. Messapialaisten jälkeen oliivinviljelyä harjoittivat muut kreikkalaiset ja foinikialaiset siirtokunnat. Massafran luolassa on lukuisia Basileioksen ajalta peräisin olevia luola-asutuksia, joista on löydetty myllynkivien ja puristimien jäänteitä. Taranton kansallismuseossa säilytetään pikareita, vaaseja ja amforia, jotka on koristeltu oliivipuita kuvaavin mytologia-aihein, ja kuudennelta ja viidenneltä vuosisadalta eKr. peräisin olevia tarantolaisia rahoja, joissa on kuvattu oliiviseppelein kruunattuja satyyrejä. Magna Graecian ajan Taranto oli helleenien keskuudessa kuuluisa voiteistaan ja balsameistaan, ja tästä todistavat taidokkaasti valmistettujen keramiikka- ja pronssiastioiden löydöt. Oliivit ovat peräisin tuotantoalueella sijaitsevilta oliiviviljelmiltä, ja siksi tuottajat rekisteröivät oliiviviljelmänsä valvontaelimen tätä tarkoitusta varten perustamaan ja ajan tasalla pitämään luetteloon. Viljely, jalostus, pakkaus ja pullottaminen tapahtuvat maantieteellisesti rajoitetulla alueella, ja tuottajien, jotka haluavat saattaa markkinoille kyseisen alkuperänimityksen mukaista ekstra-neitsytoliiviöljyä, on tuotteen jäljitettävyyden takaamiseksi rekisteröitävä laitoksensa valvontaelimen ylläpitämiin ja päivittämiin luetteloihin ja annettava vuosittain ilmoitus jalostettujen oliivien ja tuotetun oliiviöljyn määrästä. 4.5 Viljelymenetelmä/Valmistusmenetelmä: "Terre tarentine" -ekstra-neitsytoliiviöljyn valmistuksessa käytetään yhdessä tai erikseen vähintään 80-prosenttisesti lajikkeita Leccino, Coratina, Ogliarola ja Frantoio. Lajikkeiden osuudet voivat vaihdella. Loput 20 prosenttia koostuu muista tuotantoalueen oliiviviljelmillä vähäisemmässä määrin viljeltävistä lajikkeista. Tuotettujen oliivien enimmäismäärä kasvia kohden on enintään 60 kg voimaperäisillä viljelmillä ja enintään 120 kg perinteisillä viljelmillä. Oliivit on kerättävä lokakuun alun ja tammikuun lopun välisenä aikana poimimalla ne suoraan puusta. Oliivit on kuljetettava keräämispäivänä puristamoon astioissa, joissa oliivit säilyvät ehjinä. Oliiveja voidaan säilyttää puristamossa ennen puristusta asianmukaisiin kestäviin ja ilmastoituihin astioihin varastoituina korkeintaan 72 tuntia. "Terre Tarentine" -ekstra-neitsytoliiviöljy on puristettava hyväksytyissä puristamoissa korkeintaan 30-asteisen juomakelpoisen veden avulla. Oliiveista saa valmistaa öljyksi enintään 22 prosenttia. 4.6 Yhteys maantieteelliseen alkuperään: Oliivinviljely on merkittävä tuotannonala, ja sillä on keskeinen asema alueen taloudessa. "Terre Tarantine" -ekstra-neitsytoliiviöljyn viljelyalue sijaitsee Taranton provinssin itäosassa, joka kylpee etelän auringossa, mutta saa pohjoisessa suojaa Murgen kukkuloista. Alueella on hyvin erikoislaatuiset maanviljelyominaisuudet, ja sen suotuisat maaperä- ja ilmasto-ominaisuudet ovat tyypilliset Taranton rannikkoalueen lauhkealle ilmastolle. Maannos on hiekkapitoinen ja syvä, etupäässä punainen tai ruskea, seassa on vaihtelevassa määrin piikiveä tai kalkki- ja marmorikiveä; läpäisevyys vaihtelee keskisuuresta erittäin suureen. Savipitoisuus on enintään 20 prosenttia ja kalkkipitoisuus enintään 5 prosenttia. Ilmasto on kuuma ja kuiva, keskimääräinen sademäärä vaihtelee heinäkuun minimistä, noin 10 mm:stä, marraskuun suurimpaan arvoon, joka on noin 80 mm. Vuoden keskilämpötila on noin 15°-16 °C alimman lämpötilan ollessa noin 9 °C ja korkeimman 30 °C. Oliivinviljelyn ja Taranton provinssin välinen yhteys käy ilmi alueen historiasta sekä lukuisista historiallisista ja kirjallisista dokumenteista, jotka todistavat oliivinviljelyn olevan erittäin leimallista kyseiselle maantieteelliselle alueelle paitsi maisemallisesti myös sosiaalis-taloudellisesta näkökulmasta. 4.7 Valvontaelin Nimi: Camera di Commercio di Taranto Osoite: Viale Virgilio, 19 - I-74100 Taranto 4.8 Merkintä: Ekstra-neitsytoliiviöljy on saatettava kulutukseen astioissa, joiden tilavuus saa olla enintään 5 litraa. Nimitys on merkittävä etikettiin selkein ja lähtemättömin kirjaimin värillä, josta syntyy voimakas kontrasti etiketin värin kanssa, ja niin, että nimitys erottuu selvästi etikettiin merkittyjen tietojen joukosta. 4.9 Kansalliset vaatimukset: - EY N:o: IT/00259/05.11.2002. Täydellisen asiakirjan vastaanottopäivä: 21. marraskuuta 2003.